O‘zbekiston Respublikasi Vazirlar Mahkamasining 1999-yil 13-apreldagi 173-son qaroriga ilovada ko‘rsatilgan “Boshqa oziq-ovqat mahsulotlari”ga kiritiladigan tovarlar ro‘yxatini o‘z kuchini yo‘qotgan deb topish to‘g‘risida

O‘zbekiston Respublikasi “Davlat bojxona xizmati to‘g‘risida”gi Qonunining (O‘zbekiston Respublikasi Oliy Majlisining Axborotnomasi, 1997-y., 9-son, 230-modda) 6 va 7-moddalari va O‘zbekiston Respublikasi Vazirlar Mahkamasining 2001-yil 16-maydagi 217-son “O‘zbekiston Respublikasi Hukumatining ayrim qarorlariga o‘zgartirishlar, qo‘shimchalar kiritish va ayrim qarorlarini o‘z kuchini yo‘qotgan deb hisoblash to‘g‘risida” (O‘zbekiston Respublikasi Hukumatining qarorlari to‘plami, 2001-y., 5-son, 27-modda) qaroriga muvofiq O‘zbekiston Respublikasi Moliya vazirligi, Davlat bojxona qo‘mitasi qaror qiladilar:
 1. O‘zbekiston Respublikasi Moliya vazirligi va Davlat bojxona qo‘mitasi tomonidan tasdiqlangan, O‘zbekiston Respublikasi Vazirlar Mahkamasining 1999-yil 13-apreldagi 173-son qaroriga ilovada ko‘rsatilgan “Boshqa oziq-ovqat mahsulotlari”ga kiritiladigan tovarlar ro‘yxati (ro‘yxat raqami 713, 1999-yil 4-may) o‘z kuchini yo‘qotgan deb hisoblansin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.